
Narvas Rakvere tänav 91 asuva maa-ala osa
tasuta kasutusse andmine (KÜ KANGELASTE 9)
1. ASJAOLUD JA MENETLUSE KÄIK

Narva Linnavalitsusele laekus taotlus Korteriühistult KANGELASTE 9, registrikood 80170532, milles palutakse anda kasutusse linnamaa osa Narvas aadressil Rakvere tänav 91 parkimisplatsi korraldamiseks korteriühistu elanikele.
Narva Linnavalitsuse Linnavara- ja Majandusamet tegi SA-le Narva Linnaelamu ja Narva Linnavalitsuse Arhitektuuri- ja Linnaplaneerimise Ametile järelepärimise arvamuse saamiseks selles küsimuses. Oma vastustes teatasid mõlemad asutused, et neil ei ole vastuväiteid Rakvere tänava 91 maa-ala osa kasutusse andmisele KÜ-le Kangelaste 9 tingimusel, et täidetakse autoparkla ehitamiseks vajalikud nõuded. 
Korteriühistu KANGELASTE 9 taotlust arutati Narva Linnavalitsuse linnavarakomisjoni istungil 23.09.2009. a (protokoll nr 9) ning otsustati:
1. Anda Korteriühistule KANGELASTE 9, registrikood 80170532, avalikku enampakkumist korraldamata määramata ajaks tasuta kasutusse Narvas Rakvere tänav 91 asuva maa-ala (katastritunnus 51104:003:0002) osa parkimisplatsi korraldamiseks korteriühistu elanikele.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti võib Korra punktide 46, 46.4, 7.2.6 alusel avaliku enampakkumiseta või eelläbirääkimistega pakkumiseta anda kasutusse linnavara - linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi korraldamiseks. Vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5 (antud juhul eelpool toodud punkt 5.1.3). Seega, eelnimetatud maa-ala enampakkumiseta kasutusse andmise otsustuse võtab vastu Linnavara- ja Majandusamet, Narva Linnavalitsusel tuleb aga vastu võtta otsustus antud maa-ala tasuta kasutusse andmise kohta, kuna Korra punktide 7.2, 7.2.6 kohaselt üksnes linnavalitsuse korraldusega võib linnavara korteriühistule või korteriomanike ühisusele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks.  
Narva Linnavolikogu 21.06.2005 määrusega nr 20/57 kinnitatud „Linnavara eeskirja” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib tasuta kasutamise lepingu Narva linna nimel Linnavara- ja majandusamet kui Narvas Rakvere tänav 91 asuva maa-ala bilansiline valdaja.
3. OTSUS

3.1.  Anda Korteriühistule KANGELASTE 9, registrikood 80170532, määramata ajaks tasuta kasutusse Narvas Rakvere tänav 91 asuva maa-ala (katastritunnus 51104:003:0002) osa üldpinnaga 750 m2 parkimisplatsi korraldamiseks korteriühistu elanikele.

3.2.  Linnavara- ja majandusametil sõlmida Korteriühistuga KANGELASTE 9 punktis 3.1 nimetatud ruumide tasuta kasutusleping.
4. RAKENDUSSÄTTED

4.1. Korraldus jõustub seadusega sätestatud korras.
4.2. Linnavara- ja majandusametil teha korraldus teatavaks Korteriühistule KANGELASTE 9.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

